
RAPORT DE SPECIALITATE
privind modificarea  Metodologiei și a tarifelor percepute pentru serviciile prestate  de către Serviciul Public de Administrare a "Centrului Regional de Competențe și Dezvoltare a Furnizorilor în Sectorul Automotive", aprobate prin HCL nr. 382/26.10.2021

                     Prin prezentul raport propunem spre aprobare Consiliului Local al Municipiului Timișoara, modificările aduse Metodologiei de închiriere și Tarifelor percepute pentru serviciile prestate de către Serviciului Public de Administrare CERC, structură aflată în subordinea Consiliului Local al Municipiului Timișoara, înființată prin HCL nr. 188/10.05.2016, anexa 1, 2, 3.
	Serviciul Public de Administrare CERC este un serviciu public de interes local, cu personalitate juridică, gestiune proprie ștampilă și cont propriu deschis la Trezorerie, care are misiunea de a încuraja investițiile în sectorul automotive pentru susținerea dezvoltării durabile a Polului de Creștere Timișoara - prin implementarea unui pachet de servicii și a unor programe de training în beneficiul înteprinderilor din sectorul automotive.
	Obiectul de activitate al Serviciului Public de Administrare CERC îl constituie administrarea și gestionarea proprietății nerezidențiale a Municipiului Timișoara - Centrul Regional de Dezvoltare și Competență a Furnizorilor în Sectorul Automotive , cu dotările tehnico-edilitare aferente.
	Principalele surse de finanțare ale Centrului Regional de Competențe și Dezvoltare a Furnizorilor în Sectorul Automotive sunt:
· sursa proprie, bugetul local  
                  Conducerea și organizarea activității Serviciului Public de Administrare CERC se asigură de către un Director, în prezent numit prin Dispoziția 973/26.08.2019, care are în subordine următoarele departamente:
· Departamentul Adminstrativ - IT 
· Departamentul Academia de Training 
· Departamentul Marketing
· Departamentul Prototipare și Serie Mică 
· Departamentul Tehnic          
 În conformitate cu  art. 7) „Închirierea de spații pentru desfășurarea de activități” din  Metodologia de închiriere a spațiilor din clădirea CERC realizată prin proiectul "Centrul Regional de Competențe și Dezvoltare a Furnizorilor în Sectorul Automotive" - CERC, tariful lunar de închiriere este stabilit la prețuri diferențiate în funcție de categoria de firmă solicitantă și suprafața închiriată, după cum urmează:  
I. Entități din categoria IMM-urilor
7 locuri de câte 4,2 mp fiecare, tip open-space, din imobilul situat în Timișoara, strada Paul Morand 15, Corpul 1, Etaj 1, Sala E2 - Birou, identificate cu E2/1, E2/2, E2/3, E2/4, E2/5, E2/6, E2/7, respectiv zona de producție din clădirea CERC. 
Tarif închiriere spațiu cu o suprafață mai mică de 250 mp: 29,22 lei/mp
Tarif închiriere spațiu cu o suprafață mai mare de 250 mp: 21,92 lei/mp
Tarif lunar închiriere loc birou în suparafața de 4,2 mp: 122,72 lei/lună
II. Alte entități juridice din sectorul Automotive ( societăți mari/multinaționale)
· pentru suprafețele închiriate  cuprinse între 1-250 mp  se va aplica tariful de 44  lei/mp;
· pentru suprafețele închiriate cuprinse între 250 - 400 mp se va aplica tariful de 36,67 lei/mp ;
· pentru suprafețele mai mari de 400 mp se va aplica tariful de 29,22 lei/mp;

Prețurile de închiriere a sălilor de seminar și  conferințe pentru societățile din exteriorul CERC și categoria de firme mari și multinaționale, vor fi următoarele:
· Tariful de închiriere al sălii  E12  (capacitate 50 persoane) 
372,44 lei/zi în cazul în care solicitantul închiriază sala pentru o perioadă mai mică de 1 lună;
2144,68  lei/lună în cazul în care solicitantul închiriază sala pentru o perioadă de 1 lună/ mai mare de 1 lună ( suplimentar se vor factura cheltuielile aferente utilităților);
· Tariful de închiriere al sălii E13, respectiv E11  (capacitate 25 persoane) 
- 248,28 lei/zi în care solicitantul închiriază sala pentru o perioadă mai mică de 1 lună;
- 1307,36 lei/lună , tarif perceput pentru sala E11, în cazul în care solicitantul închiriază sala pentru o perioadă de 1 lună/ mai mare de 1 lună;
- 1343,14 lei/lună, tarif perceput pentru sala E13, în cazul în care solicitantul închiriază sala pentru o perioadă de 1 lună/mai mare de 1 lună lună ( suplimentar se vor factura cheltuielile aferente utilităților);
· Tariful de închiriere al spaţiului de expoziţie din foaier pentru companiile din exterior – 29,22 lei/mp;

Menționăm că, la începutul anului 2022 tarifele aprobate în baza HCL nr. 382/26.10.2021 au fost indexate cu indicele ratei inflației aferent anului 2021 ( 5,1%).

      În conformitate cu Anexa 2 parte din HCL nr. 382/26.10.2021, Tarifele percepute pentru serviciile prestate pentru închirierea echipamentelor din dotarea CERC, vor fi următoarele:
· Tarif utilizare echipamente cu comandă numerică - 119,17 lei/oră
· Tarif utilizare echipamente testare și măsurare - 59,58lei/oră
· Tarif de închiriere motostivuitor Maximal 5t - 442,53 lei/zi

   Având în vedere că prețurile practicate pe piață au suferit modificări din cauza inflației galopante din ultima perioadă, propunem indexarea tarifelor existente cu rata inflației aferente anului 2022. Precizăm că, indicele inflației aferent anului 2022, conform informațiilor publicate de către Institutul  Național de Statistică este 13,8%.
	       Modificările propuse prin prezentul raport se întemeiază pe principiul bunei gestionări a activității Centrului Regional de Competențe și Dezvoltare a Furnizorilor în Sectorul Automotive. Pe același considerent și având în vedere necesitatea reanalizării  modului de administrare a obiectivului în vederea eficientizării și exploatării/întreținerii acestuia, propunem modificări asupra tarifelor aprobate în baza HCL nr. 382/26.10.2021. Precizăm, totodată că, conform Metodologiei de închiriere a spațiilor în clădirea CERC, tarifele practicate se vor majora la începutul fiecărui an cu rata inflației, conform datelor publicate de Institutul Național de Statistică. 
                   Menționez faptul că, modificările propuse urmează a produse efecte începând cu data intrării în vigoare a hotărârii de consiliu local în acest sens în ceea ce privește raporturile contractuale viitoare, respectiv conform clauzelor contractuale, în ceea ce privește contractele existente.
                    Fata de cele prezentate mai sus, conform OUG nr. 57/2019 privind Codul Administrativ,  se inainteaza Consiliului local, spre dezbatere si aprobare, proiectul de hotarare privind aprobarea modificărilor din cadrul  Metodologiei și a Tarifelor percepute pentru serviciile prestate de către  Serviciului Public de Administrare a "Centrului Regional de Competențe și Dezvoltare a Furnizorilor în Sectorul Automotive", aprobate prin HCL nr.  382/26.10.2021.

